T-90

T-90 on moodsaim Venemaal toodetav lahingutank. T-90 põhineb T-72BM-il. Lisaks Venemaa relvajõududele on T-90 kasutusel ka Indias ja Alžeerias ning Saudi Araabia teatas 2008. aastal tehingust nende ostmiseks. T-72-l põhinev T-90 loodi 1993. aastal Kartsevi-Venediktovi konstrueerimisbüroos Uurali Vagunitehases (Uralvagonzavod) Nižni Tagilis. Tanki peakonstruktor on Vladimir Potkin. Tanki nimeks pidi algselt saama T-72BU, kuid kuna T-72 omandas Lahesõjas halva maine kui "põlev Iraagi tank", nimetati uus mudel T-90-ks. Oma eelkäijalt päris see põhikorpuse, torni, veermiku ja mootori, kuid samal ajal on kõiki põhikomponente uuendatud. Näiteks kui T-72 oli valatud terasest torniga, siis T-90 toodetakse ka keevitatud terasest torniga. Mitmed uuendused on üle võetud T-80-lt. Aastal 1995 teatas Vene Kaitseministeerium, et tootmiseks valitakse üks ja ainus põhitank. Kandidaadid olid T-80 ja T-90. Kuigi T-80-l oli võimsam mootor, polnud see usaldusväärne ja kulutas palju kütust. T-80-e tootmine oli ka kallim. T-80 tanke kasutati Esimeses Tšetšeenia sõjas Groznõi lahingutes, kus need kandsid suuri kaotusi. T-80-e ootamatult suured kaotused kallutasid kaalukausi T-90 kasuks. Jaanuaris 1996 teatas kindralpolkovnik Aleksander Galkin kaitseministeeriumist, et T-90 on valitud Venemaa ainsaks põhilahingutankiks. T-90 on sarnaselt varasemate vene tankidega madala siluetiga. Ümar torn paikneb masina keskel ja soomust katab teise põlvkonna aktiivsoomus, mis annab tornile selle nurgelise ilme. Torni keskmest paremal asub komandöri vaatlustorn. Vasakul paikneb sihtur, juht on ees keskel, tema jaoks on eraldi luuk. T-90S-i põhirelv on 125 mm sileraudne kahur 2A46M. See on horisontaal ja vertikaalteljel stabiliseeritud ning vooderdatud. Kahurist saab lasta mitut tüüpi laskemoona: APDS (soomustläbistav), HEAT, HE-FRAG (kildmürsk) ja šarpnelle. Samuti saab lasta juhitavaid tankitõrjerakette 9M119M Refleks (NATO tähis AT-11 Sniper), mille laskeulatus on 100–4000 m ja mis on mõeldud aktiivsoomusega tankide ja madalalt lendavate õhusõidukite (nt kopterite) vastu. Viimasel juhul laskeulatus kuni 5 km. Suurtükk on automaatse laadijaga, mis laeb nii mürske, kui ka rakette. Lisaks pearelvale on kahuriga paralleelselt üks 7,62 mm PKT kuulipilduja ja torni lael paikneb üks 12,7 mm õhutõrjekuulipilduja. Lisaks paikneb üks 5,45 mm AKS-74 välimises hoidikus. Torni külgedel paiknevad suitsugranaadi heitjad. T-90S-il on 1A4GT automaatne integreeritud tulejuhtimissüsteem (IFCS, inglise keeles integrated fire control system), kuid komandöril on võimalus käsitsi sekkuda. IFCS sisaldab sihturi päevasihikut, termosihikut (sihtur suudab sihtmärgi identifitseerida 1,2–1,5 km kaugusel), raketi juhtimisseadmeid, ballistilist arvutit ja kaugusmõõtjat. Komandöril on päeva- ja öösihik, mis suudavad sihtmärgi identifitseerida öösel kuni 700 m kaugusel, päeval 800 m kaugusel. Juhil on infrapuna öövaatlusseade. T-90 soomust katab aktiivsoomus (ERA). Lisaks sellele on tankidele paigaldatud aktiivkaitse süsteem Štora, mis segab tankitõrjerakettide juhtimisseadmeid ja kaugusmõõdikuid. Štora on kõige efektiivsem, kui seda kasutada koos aktiivkaitsesüsteemiga Arena. Kui Štora ainult tuvastab ja segab tankitõrjerelvi, siis Arena peaks tanki pihta tulistatud mürsu või raketi hävitama enne, kui see tanki tabab. Lisaks on T-90S varustatud tuuma-, bioloogilise ja keemiarelva vastaste kaitsesüsteemide ning automaatse tulekustutussüsteemiga. T-90-l on 840 hj (618 kW) diiselmootor V-84MS. See on 4-taktiline ja 12-silindriline. Lisaks diislikütusele võib kasutada ka bensiini T-2, TS-1 ja A-72. Tanki jõu ja massi suhe on 18,06 hj/tonni kohta, mis on vähem kui T-80U-l. Maksimaalne kiirus on 60–65 km/h maanteel ja kuni 45 km/h maastikul. Tank suudab pärast 20-minutilist ettevalmistust läbida kuni 5 m sügavusi veekogusid (snorklit kasutades). Tanke T-90 toodab Uralvagonzavod Nižni Tagilis nii Vene armee tarbeks kui ka ekspordiks. Lisaks on neid toodetud litsentsi alusel Indias. Üldiselt kulgeb tankide tootmine ja Venemaal relvastusse võtmine aeglaselt. Kuigi tank on juba 1993. aastast tootmises, oli 2001. aastal neid Venemaa relvastuses 120 tükki. 2009. aastal kuulutas Venemaa Föderatsiooni president Dmitri Medvedev, et 2011. aastal algab Vene sõjaväe ümberrelvastamine ja moodsa tehnikaga varustamine. Rahvusvahelise Kaitseuuringute Keskuse nooremteadur Kaarel Kaas peab plaani ebareaalseks, kuna Venemaa ei suuda piisaval hulgal moodsat tehnikat toota. Näiteks Tanke T-90 said Vene maaväed aastatel 2000–2007 kokku 90 tükki. Indias toodetakse T-90-t Tamil Nadus Avadis Raskemasina Tehases (HVF) "Bhishma" lisanimega. Indias toodetud tankidele on prantsuse infrapuna sihikud ja kasutatakse India aktiivsoomust. 2008. aasta aprillis küsis India pakkumisi Rafael'ilt, BAE Systems'ilt, Raytheon'ilt, Rosoboronexport'ilt, Saabilt, Saksamaa IBD Deisenroth Engineering'ult ja IMI-lt (Iisraeli Sõjaväetööstus) aktiivkaitse süsteemidele 987 T-90-le. Tehingu väärtuseks hinnatakse 270 miljonit dollarit. T-90: algne tootmismudel. T-90K: komandöritank. T-90A: Vene armee T-90 keevitatud terasest torniga. T-90 loonud peakonstruktor Vladimir Potkini auks nimetatakse seda ka T-90 "Vladimir". T-90S: eksportversioon (ilma Stora-1 aktiivkaitsesüsteemita). T-90SK: eksporversiooni komandöritank T-90M Prorõv on T-90A uus modifikatsioon, mis loodi arendustöö Prorõv-3 käigus. Esimest korda tutvustati tanki prototüüpi 2016. aastal. Venemaa kaitsevägi sai esimesed T-90M tankid aprillis 2020. Võrreldes varasemate T-90 tankidega on M-variandi puhul tugevdatud soomuskaitset, on täpsem tulistamissüsteem ja 125-millimeetrise kahuri kõige uuem versioon. Kuid T-90M tankid on lahingus edukad siis, kui neid toetatakse lisaks õhurünnakute ja jalaväega. Lääne sõjaväeluure andmetel on Venemaal umbes sadakond T-90M tanki. See on väga väike arv võrreldes T-72 ja T-80 tankidega või siis T-90 tanki varasemate versioonidega. T-90S "Bhishama": modifitseeritud T-90S India kasutuses BREM-72: soomustatud evakuatsioonimasin. MTU-90: Sillapaigaldaja MLC50 sillaga. MTU-90M: Sillapaigaldaja IMR-3: insenerimasin. UBIM: insenerimasin BMR-3: miinide eemaldamiseks mõeldud tank. Terminaator  : tankitoetuse lahingumasin TOS-1A "Solntsepyok": mitmelasuline raketiheitja 2S35 Koalitsija-SV" - (vene keels 2С35 "Коалиция-СВ") 152-mm iseliikuv suurtükiväesüsteem Prohod-1 : juhitav robot-sapöör E300 : universaalne roomikplatvormiga šassii (2009) UMZ-G : mitmeotstarbeline roomik-miinikihisõiduk. BREM-72 MTU-90 MTU-90M IMR-3 UBIM BMR-3 (БМР-3М) Terminaator (БМПТ) TOS-1A (ТОС-1А) 2С35 "Coalitsion-SV" ("Коалиция-СВ") T-90 T-90A T-90M T-90MS torn T-90S Suurem osa T-90 tankidest Vene armees paiknevad Kaug-Ida piirkonnas. T-90S on osalenud sõjategevuses Dagestanis. Algselt Indiasse saatmiseks mõeldud 8–12 masinat suunati ümber Dagestani. Kadari tsoonis sai üks T-90S pihta 7 RPG raketiga, kuid suutis lahingus jätkata. Ajakiri Moscow Defence Brief järeldab, et T-90S on kõige paremini kaitstud Vene tank, eriti kui kasutatakse Štora ja Arena aktiivkaitsesüsteeme. India otsustas T-90 kasutusele võtta vastuseks Pakistani ostetud T-80UD-le ja kuna juba varasemast ajast oli kasutusel T-90 eelkäija T-72. Enamus T-90-d paigutatakse Pakistani piiri äärde, kuna India-Hiina piir asub Himaalaja mägedes, mis ei ole sobiv maastik tankide kasutamiseks. Samas on India kogenud mitmeid probleeme T-90 kasutamisel. Tootmine ei edene nagu plaanitud, vaatlusseadmed kipuvad India kliimas katki minema, laskemoona napib ja tanke kiputakse ülekasutama. Laskemoona puudus on tingitud asjaolust, et pidevate õppuste tõttu on Venemaalt ostetud AMK-338 ja AMK-339 mürsud otsa lõppemas. Indias toodetavaid mürske AMK-340 pole aga suudetud kasutusele võtta, kuna need kipuvad defektsed olema. On toimunud ka vähemalt üks surmaga lõppenud õnnetus ja tankimeeskonnad keelduvad neid kasutamast. Ka Valgevenes toodetud optilisi sihikuid ja Prantsusmaal toodetud termokaameraid pole õnnestunud edukalt kokku sobitada.  Alžeeria – 600+ T-90SA seisuga veebruar 2024.  Armeenia  Aserbaidžaan – 93 T-90S seisuga veebruar 2024.  India – 1200 T-90S teenistuses ja 1100 T-90 reservis seisuga veebruar 2024.  Iraak – 73 T-90S seisuga veebruar 2024.  Süüria  Türkmenistan – ostis Venemaalt 2009. aastal 10 Tanki T-90, tehingu maksumus oli umbes 30 miljonit dollarit. Võimalik, et sellele järgneb veel tellimusi.  Uganda – 44 T-90S seisuga veebruar 2024.  Ukraina – umbes 10 T-90A ja T-90M seisuga veebruar 2024.  Venemaa – 100 T-90A ja 120+ T-90M teenistuses ning olemas ka hoidlates (hoidlates olevate T-55, T-62, T-64, T-72, T-80, T-90 hinnatav koguarv on 4000).  Vietnam – 64 T-90S seisuga veebruar 2024. Dagestani sõda (1999) Sõda Donbassis (2014) Venemaa-Ukraina sõda (2022) - 2022. aastal fikseeriti T-90M-i kasutamist. PT-91 T-72 T-80 T-95 "T-90" (Inglise k.). Federation of American Scientists. 29.08.2009.{{netiviide}}: CS1 hooldus: tundmatu keel (link) "T-90S Main Battle Tank" (Inglise k.). THE ARMOR SITE!. 29.08.2009.{{netiviide}}: CS1 hooldus: tundmatu keel (link) Õun lk 54 Zaloga, lk 3 "T-90" (Inglise k.). GlobalSecurity.org. 29.08.2009.{{netiviide}}: CS1 hooldus: tundmatu keel (link) "T-90S Main Battle Tank, Russia" (Inglise k.). armytechnology.com. 20.01.2010.{{netiviide}}: CS1 hooldus: tundmatu keel (link) "Medvedev käskis Vene vägedel relvastuda (17.03.2009)". Postimees (Eesti k.). 29.08.2009.{{netiviide}}: CS1 hooldus: tundmatu keel (link) "Kaas: armee ümberrelvastamist lubati Venemaal juba ammu (17.03.2009)". Postimees (Eesti k.). 29.08.2009.{{netiviide}}: CS1 hooldus: tundmatu keel (link) "India changes its top defence supplier". defpro.daily (Inglise k.). 30.08.2009. Originaali arhiivikoopia seisuga 28.02.2009. Vaadatud 7.09.2009.{{netiviide}}: CS1 hooldus: tundmatu keel (link) "Ukraina armee: täname, Rootsi rahvas ja kuningas". Postimees. 11. mai 2022. "MTU-90" (Inglise k.). Degal.com. 29.08.2009.{{netiviide}}: CS1 hooldus: tundmatu keel (link) "Russian Army Operations and Weaponry During Second Military Campaign in Chechnya". Moscow Defense Brief (Inglise k.). 29.08.2009. Originaali arhiivikoopia seisuga 29.01.2009. Vaadatud 7.09.2009.{{netiviide}}: CS1 hooldus: tundmatu keel (link) "The Frugal T-90" (Inglise k.). Strategy Page. 05.09.2009.{{netiviide}}: CS1 hooldus: tundmatu keel (link) "Flaws in T 90 Main Battle Tanks troubles Indian Army". Indiadefence (Inglise k.). 05.09.2009.{{netiviide}}: CS1 hooldus: tundmatu keel (link) The Military Balance 2024. – Lk 342. The Military Balance 2024. – Lk 180. The Military Balance 2024. – Lk 266. The Military Balance 2024. – Lk 353. "TURKMENISTAN: BERDYMUKHAMEDOV MULLS RUSSIAN HI-TECH DEALS". EurasiaNet.org (Inglise k.). 20.01.2010.{{netiviide}}: CS1 hooldus: tundmatu keel (link) "Procurement (Turkmenistan)". Jane's (Inglise k.). 20.01.2010.{{netiviide}}: CS1 hooldus: tundmatu keel (link) The Military Balance 2024. – Lk 526. The Military Balance 2024. – Lk 211, 214. The Military Balance 2024. – Lk 193. The Military Balance 2024. – Lk 324. Під Бахмутом знешкодили російський танк Т-90М “Прорыв” (vaadatud: 25.10.2022) Mati Õun Tankid, mis ei vallutanud Euroopat Tallinn Sentinel 2005 ISBN 9985960904 Zaloga, Steven and David Markov Russia's T-80U Main Battle Tank, Hong Kong: Concord 2000, ISBN 9623616562.